[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondTeadus 3 minutigaMeediataipEriprojektidEriprojektidGoldbergi masinAasta koolKeskkonnakuuAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinAasta koolKeskkonnakuuAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Na\u0308otuvastusel po\u0303hinevad mustad nimekirjad imbuvad vargsi la\u0308a\u0308nemaailma"}, {"text_idx": "#000007", "text": "Laia haardega USA ettevo\u0303tja James Dolan otsustas lisada mitmed tema hagejat esindanud juristid musta nimekirja, mis piirab viimastel muu hulgas talle kuuluva kontserdihalli ku\u0308lastamist. Lahendus po\u0303hineb na\u0308otuvastustehnoloogial, vahendab R2 tehnikakommentaaris Kristjan Port."}, {"text_idx": "#000008", "text": "Omaniku tunnevad a\u0308ra enamus uue po\u0303lvkonna telefonidest. Meetod kasutab telefonikaamerat. Lahenduse loomise taga on kaks peamist motiivi, turvalisus ja mugavus. Kes ha\u0308beneb ja soovib ja\u0308tta viimase tahaplaanile, kasutab kindlasti pikka PIN-koodi vo\u0303i keerulist mustriskeemi."}, {"text_idx": "#000009", "text": "U\u0308leja\u0308a\u0308nute puhul vo\u0303iks telefoni avamiseks so\u0303rmega mustri vedamine vo\u0303i salaso\u0303na sisestamine olla turvalised, kui vaid viitsitaks kasutada midagi keerukat. So\u0303rmeja\u0308lje- vo\u0303i na\u0308opo\u0303hised biomeetria lahendused on samal ajal u\u0308pris turvalised ja samas mugavad. Praktilise elu ja\u0308rjestus oleks esmalt mugav ja siis turvaline. Seega on tehnoloogia olemas."}, {"text_idx": "#000010", "text": "Na\u0308otuvastus oli veel hiljuti tehnoloogiline ime. Seda on vahest isegi raske uskuda, arvestades kui levinud see praeguseks on. Sestap vo\u0303ib ra\u0308a\u0308kida na\u0308htuse normaliseerumisest, mis ta\u0308hendab selle argiseks muutumist. Selleni va\u0308lja, et seda ei panda lo\u0303puks enam ta\u0308hele."}, {"text_idx": "#000011", "text": "Muu hulgas ei panda ta\u0308hele selle rakendumist u\u0308ha uutes olukordades. Seda ajani kuni saabutakse na\u0308iteks Mariah Carey jo\u0303ulukontserdile maailmakuulsasse New Yorgi Madison Square Gardeni kontserdihalli. Unustamatu ma\u0308lestuse tagamiseks on soovitav vo\u0303tta kaasa alaealine tu\u0308tar."}, {"text_idx": "#000012", "text": "Sel viisil avanevad kaks vo\u0303imalikku tulevikku. Na\u0308ed tu\u0308trega kuulsa lauljatari lummutuslikku kontserti, mida saate seeja\u0308rel u\u0308heskoos aastaid meenutada vo\u0303i siis meenutate aastate pa\u0308rast u\u0308hiselt o\u0303petlikku draamana\u0308idendit. Sellist, milles olete ise laval."}, {"text_idx": "#000013", "text": "Lugu algab, kui saali sisenedes kostub valjuha\u0308a\u0308ldajast teadaanne, milles kirjeldatakse sind menetlevat isikut. Teavituses palutakse sellisel isikul oodata, kuni turvamehed temaga u\u0308hendust vo\u0303tavad. Arvates, et teadaanne ka\u0308ib kellegi teise kohta, ja\u0308tkad liikumist soovitud suunas, kuni teele astuvad kaks turvameest ja paluvad na\u0308idata isikut to\u0303endavat dokumenti. Pa\u0308rast po\u0303gusat suhtlusepisoodi, milles ra\u0308a\u0308gid ostetud piletist ja kodaniku o\u0303igustest, avastad end ta\u0308navalt. Kontsert ja\u0308a\u0308b na\u0308gemata."}, {"text_idx": "#000014", "text": "Kuulus kontserdisaal kuulub USA ettevo\u0303tjale James Dolan. Ta on aktiivne ja laia haardega a\u0308rimees, kellele kuulub muuhulgas USA ko\u0303rgliigades ma\u0308ngivaid tuntud pesa- ja korvpalli- ning hokiklubid. A\u0308rimehe kokkupuute pindala u\u0308hiskonna teiste liikmetega on seega u\u0308pris suur. Asjaolu, mille paratamatuks kaaslaseks on mitmesugused huvide konfliktid. Seda lahendavad omakorda juristid, kellest osa esindavad vastaspoole huve. Nende hulgas on omapuhku mitmeid kontserdihuvilisi."}, {"text_idx": "#000015", "text": "Tahad ku\u0308lastada kuulsat kontserdisaali, pole viimaste hulka soovitav kuuluda. Mainitud a\u0308rimees kasutab ku\u0308laliste kontrollimiseks na\u0308otuvastuse tehnoloogiat. Ka\u0308esolevas loos leidis u\u0308lalkirjeldatud episood aset u\u0308he ameeriklannast juristiga. Pa\u0308rast o\u0303nnetut olukorda ta\u0308navalt teiste ro\u0303o\u0303mu tunnistades uuris loo kangelanna juhtunu tagamaid."}, {"text_idx": "#000016", "text": "Selgus, et ta oli lisatud James Dolani niinimetatud musta nimekirja. Sellesse kuulusid ka kolleegid tema advokaadibu\u0308roost. Nende juristid esindasid u\u0308hes vaidluses Dolaniga seotud ettevo\u0303tte vastu esitatud kaebust. See omakorda ta\u0308hendas, et a\u0308rimehe mustas nimekirjas peab olema palju juriste. Kontserdikeskuse omanik la\u0308htus eraomandi ka\u0308sutamise o\u0303igusest, mille ja\u0308rgi kuulub talle voli otsustada, keda oma saalidesse lubada vo\u0303i mitte."}, {"text_idx": "#000017", "text": "Loo peategelase advokaadibu\u0308roo esitas kohtule James Dolani vastu su\u0308u\u0308distuse diskrimineerimises ja emotsionaalse trauma po\u0303hjustamises. Tegemist polnud esimese taolise kohtuvaidlusega. Mo\u0303ni na\u0308dal varem oli kohus otsustanud, et James Dolan ei saa keelata piletit omavatele juristidele kontserdi ega teatrietenduste ku\u0308lastamise."}, {"text_idx": "#000018", "text": "Ku\u0308ll aga tunnistas kohtunik, et a\u0308rimehel on vo\u0303imalus keelduda inimestele pileteid mu\u0308u\u0308mast. A\u0308rimehe iseloomuga arvestades vo\u0303is anda kohtunik talle head no\u0303u ja ja\u0308rgmine kord on valvekaamerad juba kassade juures."}, {"text_idx": "#000019", "text": "Seni kulgeb ma\u0308ng vana mudeli ja\u0308rgi. Praegu pole mustas nimekirjas olevatel juristidel vo\u0303imalust ku\u0308lastada a\u0308rimehele kuuluvatel areenidel spordivo\u0303istkondade ma\u0308nge, sest need vaidlused pole veel kohtulahendini jo\u0303udnud. James Dolani esindavad juristid o\u0303igustavad ametivendadele kehtivat keeldu juriidilis-tehnilise kavalusega."}, {"text_idx": "#000020", "text": "Nende arutluska\u0308ik rajaneb ideel, mis va\u0308listab ettevo\u0303tte vastu aktiivseid kohtuvaidlusi algatavate firmade advokaatidel osalemise nende saalides ja areenidel toimuvatel u\u0308ritustel kuni kohtuvaidluste lahendamiseni. Va\u0308idetavalt vo\u0303ib aktiivses kohtuvaidluses vastaste lubamine nende keskkonda po\u0303hjustada sobimatuid teabe kogumise olukordi. Nad lubavad, et niipea kui kohtuvaidlus on lahendatud, on keelust mo\u0303jutatud advokaadid nende ruumidesse tagasi oodatud."}, {"text_idx": "#000021", "text": "Loodetavasti on arusaadav toodud na\u0308idetes peituv tobe va\u0308iklus. Inimlikku omadust vo\u0303imendatakse uue tehnoloogiaga. Naljakast vo\u0303i naeruva\u0308a\u0308rsest na\u0308itest hoolimata on tegemist inimkonnale to\u0303sise va\u0308ljakutsega. Ku\u0308simus ega su\u0308u\u0308 ei seisne tehnoloogias. Seegi harjumuspa\u0308rane na\u0308puosutus ra\u0308a\u0308gib tegelikult inimesest ja tema no\u0303rkusest valitseda u\u0308rgselt agressiivseid ja samas kartlikke tunge teha teistele haiget, aga ise varju ja\u0308a\u0308des. Tehnoloogia pelgalt vo\u0303imendab neid omadusi."}, {"text_idx": "#000022", "text": "Euroopa Liit kavatseb na\u0308otuvastustehnoloogiad keelustada. Kes keelustaks aga inimestest halva iseloomu? Sestap vo\u0303iks saabuval vaiksel ajal mo\u0303elda, kas argiseks muutunud telefon on vo\u0303imendanud sinus rohkem ha\u0308id vo\u0303i halbu omadusi."}, {"text_idx": "#000024", "text": "OpenAI esitles petturitest tehisintellekte tuvastavat tehisintellekti"}, {"text_idx": "#000026", "text": "Suurlinnades tu\u0308hjenevad bu\u0308roohooned ennustavad ajastu muutust"}, {"text_idx": "#000027", "text": "Tehisintellektil po\u0303hinevat to\u0308o\u0308tajaskonda kimbutab inimeste keskpa\u0308rasus"}, {"text_idx": "#000028", "text": "Automatiseerimine ra\u0308sib USA keskklassi ja kasvatab palgalo\u0303het"}, {"text_idx": "#000029", "text": "So\u0303nasepast tehisintellekti saatev melu la\u0308heneb interneti kuldajale"}, {"text_idx": "#000030", "text": "Imperiaalsu\u0308steemi populaarsus ilmestab inimkonna uuendusmeelsust"}, {"text_idx": "#000031", "text": "Na\u0308otuvastus aitab tuvastada teistest kuritegelikumaid rotte"}, {"text_idx": "#000032", "text": "Ontlike kodanike suhtlusest o\u0303ppinud tehisintellekt asus kliente ahistama"}, {"text_idx": "#000033", "text": "Alanud aastal to\u0303otab lahvatada mitu olulist IT-vastasseisu"}, {"text_idx": "#000034", "text": "Inimeste keskendumisvo\u0303ime langeb kiirenevas tempos"}, {"text_idx": "#000035", "text": "Hiina elektriautotootja o\u0303hutab hinnaso\u0303da terves maailmas"}, {"text_idx": "#000036", "text": "Teadlase koduvisiit: Grete Arro usub, et targad lapsed kasvavad hinneteta"}, {"text_idx": "#000038", "text": "DNA valmistamise mehhanismi uurimine kannustab va\u0308hiravi leidmist"}, {"text_idx": "#000039", "text": "Otse kell 18: konkursi \"Teadus 3 minutiga\" finaal"}, {"text_idx": "#000041", "text": "Erakondade haridusdebatis ku\u0308ttis kirgi vaid poliitilise sekkumise ma\u0308a\u0308r"}, {"text_idx": "#000042", "text": "Harri Tiido: inimese kujutlusvo\u0303imest ja selle piiridest"}, {"text_idx": "#000051", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]